Ντέρμπι AEK - Ολυμπιακού

Το **ντέρμπι ΑΕΚ–Ολυμπιακού** είναι η αθλητική αναμέτρηση ανάμεσα στους δύο συλλόγους, στην ΑΕΚ και στον Ολυμπιακό, σε όλα τα ομαδικά αθλήματα, αλλά κυρίως στο ποδόσφαιρο. Οι δυο σύλλογοι εδρεύουν αμφότεροι στο Λεκανοπέδιο Αττικής, η ΑΕΚ στην Νέα Φιλαδέλφεια με έδρα την «Αγιά Σοφιά» και ο Ολυμπιακός στον Πειραιά με έδρα το «Καραϊσκάκης». Οι αγώνες μεταξύ των δύο ομάδων είναι γνωστοί για την ισχυρή αντιπαλότητα τους, οι περισσότεροι από αυτούς είναι ανταγωνιστικοί με πολλά γκολ που σημειώνονται και από τις δύο πλευρές. Οι δύο σύλλογοι είναι από τους δημοφιλέστερους στην Ελλάδα με πλήθος φιλάθλων και υποστηρικτών.

Στις νίκες στα επίσημα ματς προηγείται ο Ολυμπιακός με 104 έναντι 67 της ΑΕΚ, ενώ σε 52 αναμετρήσεις τους δεν έχει επικρατήσει κάποιος. Η μεγαλύτερη σε έκταση νίκη του Ολυμπιακού επί της ΑΕΚ σε επίσημα ματς είναι το 6–0 το οποίο το πέτυχε 3 φορές. Την πρώτη φορά για το πρωτάθλημα 1980–81 (μετά το τέλος εκείνης της ποδοσφαιρικής αναμέτρησης συνέβη η μεγαλύτερη τραγωδία των ελληνικών γηπέδων, η τραγωδία της θύρας 7, αναλυτικά πιο κάτω), δεύτερη για το πρωτάθλημα 2010–11 και τρίτη για το κύπελλο 2024–25, όλες στο Στάδιο Γεώργιος Καραϊσκάκης. Η μεγαλύτερη νίκη της ΑΕΚ επί του Ολυμπιακού σε επίσημο αγώνα είναι το 6–1 με το οποίο είχε επικρατήσει στη Νέα Φιλαδέλφεια για το θεσμό του κυπέλλου 1977–78.

Οι κορυφαίοι σκόρερ στο ντέρμπι είναι ο Θωμάς Μαύρος με 16 γκολ για την ΑΕΚ και ο Πρέντραγκ Τζόρτζεβιτς με 12 γκολ για τον Ολυμπιακό.  

## Τραγωδία της θύρας 7 (Ολυμπιακός-ΑΕΚ, 08-02-1981)

Στις 8 Φεβρουαρίου του 1981, ο Ολυμπιακός υποδεχόταν την ΑΕΚ στο Γεώργιος Καραϊσκάκηςς. Οι "ερυθρόλευκοι" κατάφεραν να νικήσουν τον δικέφαλο με 6–0. Το κλίμα στην εξέδρα ήταν πανηγυρικό. Λίγο πριν το σφύριγμα της λήξης του αγώνα, οι φανατικοί οπαδοί που βρίσκονταν στη θύρα 7 προσπάθησαν να φθάσουν στη θύρα 1 για να αποθεώσουν τους νικητές, καθώς βρισκόταν δίπλα στον διάδρομο των αποδυτηρίων. Με την ξαφνική μετακίνηση τόσο μεγάλου αριθμού οπαδών, το κακό δεν άργησε να συμβεί. Κάποιος από τους προπορευόμενους γλίστρησε στα σκαλοπάτια, παρασύροντας και άλλους που ήταν ήδη εκεί. Οι υπεύθυνοι δεν είχαν ανοίξει τις πόρτες και όσοι ακολουθούσαν δεν γνώριζαν τι συνέβαινε μπροστά τους, καταπατώντας τους μπροστινούς. Τότε άρχισε να επικρατεί συνωστισμός και ασφυξία, με μόνη διέξοδο κάποιο τουρνικέ που ξήλωσε η αστυνομία. Δεκαεννιά άτομα δεν τα κατάφεραν, καθώς είχαν ήδη χάσει τη ζωή τους. Λίγο αργότερα θα υποκύψει ακόμη ένας στο «Τζάνειο» Νοσοκομείο του Πειραιά, όπου μεταφέρονταν οι σοβαρά τραυματισμένοι. Έξι μήνες αργότερα θα προστεθεί ακόμη ένας άνθρωπος στον τραγικό κατάλογο των νεκρών, καθώς δεν κατόρθωσε να ξυπνήσει ποτέ από το κώμα στο οποίο έπεσε. Ο αριθμός των θυμάτων σταματά στους 21, ενώ οι τραυματίες πολλοί περισσότεροι. 

## Στατιστικά επίσημων αγώνων

## Αγώνες

1 Το παιχνίδι διακόπηκε ενώ το σκορ ήταν 3-2. Κατοχυρώθηκε στον Ολυμπιακό με σκορ 2-0.
2 Το παιχνίδι διεξήχθη στις 13-01-1991 στο Γήπεδο Νίκος Γκούμας . Διακόπηκε στο 84ο λεπτό, λόγω ρίψης δακρυγόνων και εκτεταμένων επεισοδίων στο γήπεδο, ενώ ο Ολυμπιακός νικούσε με 1-2. Αποφασίστηκε επανάληψη του αγώνα.
3 Το παιχνίδι διεξήχθη στις 24-10-1993 στο Γήπεδο Νίκος Γκούμας.  Διακόπηκε στο 85ο λεπτό, λόγω διακοπής φωτισμού στο γήπεδο, ενώ το παιχνίδι ήταν στο 1-1. Αποφασίστηκε επανάληψη του αγώνα.

### Αγώνας ανάδειξης πρωταθλητή (μπαράζ)

1 Ο Ολυμπιακός δεν κατέβηκε στο μπαράζ και το πρωτάθλημα δόθηκε στην Α.Ε.Κ.

### Κύπελλο Ελλάδος

 
1 Ο αγώνας διακόπηκε στο 83ο λεπτό (σκορ: 1–2). Η νίκη δόθηκε στην ΑΕΚ με σκορ 0–2. 
2 Ο Ολυμπιακός δεν κατέβηκε στον αγώνα και η ΕΠΟ παραχώρησε το κύπελλο στην ΑΕΚ.

3 Το παιχνίδι διακόπηκε στο 69ο λεπτό (σκορ: 1–1). Η νίκη δόθηκε στον Ολυμπιακό με σκορ 0–2.

4 Το παιχνίδι διακόπηκε στο 90ο λεπτό (σκορ: 0–1). Η νίκη δόθηκε στον Ολυμπιακό με σκορ 0–3. 

### Τελικός κυπέλλου ΕΠΑΕ

### Σούπερ Καπ

### Φιλικοί Αγώνες

### Αγώνες με τα περισσότερα εισιτήρια
Στον ακόλουθο πίνακα αναφέρονται τα 10 ντέρμπι στα οποία σημειώθηκε η μεγαλύτερη προσέλευση θεατών. Όλοι οι αγώνες πραγματοποιήθηκαν στο Ολυμπιακό Στάδιο Αθηνών.




## Παρουσία και στις δύο ομάδες

Ο Τάκης Νικολούδης γύρισε στην ΑΕΚ το 1982 αφότου έπαιξε στον Ολυμπιακό για τρία χρόνια. Ο Ντανιέλ Μπατίστα γύρισε στην ΑΕΚ το 1995 αφότου έπαιξε στον Ολυμπιακό για τρία χρόνια. Ο Γρηγόρης Γεωργάτος γύρισε στον Ολυμπιακό το 2003 αφότου έπαιξε στην ΑΕΚ για 1,5 χρόνο. Ο Ραφίκ Τζεμπούρ γύρισε στην ΑΕΚ το 2015 αφότου έπαιξε στον Ολυμπιακό για 2,5 χρόνια.

## Παραπομπές


Κατηγορία:Ποδοσφαιρικά παιχνίδια ελληνικών ομάδων
Κατηγορία:Αθλητική Ένωση Κωνσταντινουπόλεως (ποδόσφαιρο)
Κατηγορία:Ολυμπιακός Σ.Φ.Π. (ποδόσφαιρο)
Κατηγορία:Ποδοσφαιρικά ντέρμπι στην Ελλάδα